  Наталья Тетерина Можга карын чугун сюрес но автовокзалъёсын огъетэз пуктон радлык туннэ нуналлы дась ни. 14-тӥ шуркынмонэ лэсьтӥськонъя кенешонын со сярысь вераз Удмуртиысь кивалтэтлэн тӧроез Ярослав Семёнов, виортэ улосвыл тӧролэн но кивалтэтлэн пресс-службазы.  Кенешонэ Горький чугун сюреслэн ужасьёсыз, соос пӧлын валтӥсь инженер Андрей Ищенко, Удмуртиысь кун тӧрлык ёзэсъёслэн, интыысь аскивалтон ёзэсъёслэн, казённой ужъюртъёслэн лэсьтӥськон понна кылкутӥсь ыстэм муртъёссы пыриськизы.  Кызьы вераз премьер-министр, лэсьтӥськонъя ужанрадлык дасямын, объектлэсь ӵектоссэ кылдытыны курон пуктэмын, музъем кесэг висъян сярысь огкыл юнматэмын, ӵектос ужъёсты быдэстон понна ужкагазъёсты дасяло.  Ярослав Семёнов пусйиз, карын вокзал огъет пуктон – со Можгаез азинтонъя одӥгез валтӥсез вамыш. Соин ик вань ужъёсты кивалтэтлэн тӧроез ачиз чакла. Ми ваньзэ лэсьтыны кулэ, милям вань ёзэсъёсмы чаклам радлыкъя но шонер мед ужалозы шуыса. Юанъёс кылдо ке, ми котьку дась соосты ӝоггес сэрттыны-пертчыны юрттыны. Мон ачим та ужез чакласько но ӵектослэсь вань пусъем люкетъёссэ ортчон сярысь кык арнялы быдэ одӥг пол ивортыны курисько Ярослав Семёнов, Удмуртиысь кивалтэтлэн тӧроезТодэ вайытом, Можгаын чугун сюрес но автовокзалэн огъет пуктон ласянь тупанкылэз Удмуртилэн тӧроез Александр Бречалов но Горький чугун сюреслэн кивалтӥсез Анатолий Лесун 22-тӥ коньывуонэ юнматӥзы. Объект 2020-тӥ арын дась луыны кулэ. Тегъёс: Ижкар Можга Транспорт Удмуртия лэсьтськон чугунсюрес ЯрославСемёнов  